# ג'אני ריברה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'אני ריברה
מידע אישי
שם מלא | ג'ובאני ריברה
תאריך לידה | 18 באוגוסט 1943
מקום לידה | אלסנדריה, איטליה
גובה |
כינוי | נער הזהב
תפקיד | קשר
מועדונים מקצועיים*
1958-1960 1960-1979 | אלסנדריה מילאן | 26 (6) 569 (137)
נבחרת לאומית**
1962-1974 | איטליה | 60 (14)
* מידע על מספר ההופעות (השערים) במועדון נכון לגבי הליגה המקומית בלבד לתאריך 14 ביולי 2006 ** המידע על מספר ההופעות (השערים) בנבחרת נכון לתאריך 14 ביולי 2006

ג'ובאני (ג'אני) ריברה (נולד 18 באוגוסט 1943), כדורגלן איטלקי, שיחק ברוב הקריירה שלו בקבוצת מילאן ונחשב כסמל המועדון. נחשב כאחד מטובי הכדורגלנים האיטלקיים בכל הזמנים וזכה בזמנו לפופולריות עצומה באיטליה. כינויו היה "נער הזהב".

נולד בואלה סן ברתולומאו ובגיל 16 החל את הקריירה שלו בקבוצת אלסנדריה מילאנו. כעבור שנתיים הועבר לקבוצת הפאר מילאן ושם שיחק עד תום הקריירה שלו ב-1979. ריברה שיחק כקשר ונודע במשחקו האלגנטי, בראיית משחק מעולה ובמסירותיו המדויקות.

ב-1962 זכה לראשונה עם מילאן באליפות איטליה ובעונה שלאחריה זכתה מילאן בגביע האלופות לאחר שניצחה בגמר את בנפיקה ליסבון בתוצאה 1:2. בהמשך הקריירה שלו זכה שוב ריברה עם מילאן בגביע אירופה לאלופות ב-1969 (נצחון על איאקס 1:4), בגביע אירופה למחזיקות גביע ב-1968 (נצחון על המבורג 0:2) וכמו כן, זכה באיטליה בשלוש אליפויות ובארבעה גביעים. ריברה קבע שיא משחקים במדי מילאן - 501 הופעות, שהחזיק מעמד עד שבירתו ב-2003 על ידי פאולו מלדיני. ב-1969 זכה ריברה בתואר כדורגלן השנה באירופה.

ב-1962 צורף לנבחרת האיטלקית ושיחק במדיה בגביע העולם בצ'ילה. היה זה הראשון מבין ארבעה טורנירי גביע עולמי בהם השתתף ריברה. ב-1968 זכה יחד עם הנבחרת האיטלקית באליפות אירופה לאומות.

בגביע העולמי במקסיקו ב-1970, שיחקה נבחרת איטליה בבית המוקדם מול נבחרת ישראל. במשחק שהסתיים בתוצאה 0:0 (ריברה שותף במחצית השנייה של המשחק). איטליה העפילה לשלבים המאוחרים של הטורניר ובשלב חצי הגמר ניצחה הנבחרת האיטלקית את הנבחרת הגרמנית במשחק בלתי נשכח שהסתיים לאחר הארכה בתוצאה 3:4 כשריברה כובש את שער הנצחון. בגמר נוצחו האיטלקים 4:1 על ידי ברזיל. בנבחרת האיטלקית, בה הופיע במשך 12 שנים, ב-60 משחקים בינלאומיים, שיתף פעולה עם לואיג'י (ג'יג'י) ריבה (מלך השערים של נבחרת איטליה בכל הזמנים). ריברה עצמו כבש 14 שערים במדי ה"סקוודרה אזורה". הופעתו האחרונה במדי הנבחרת הייתה בטורניר הגביע העולמי בגרמניה ב-1974.

בימיו של ריברה שיחק קשר איטלקי מפורסם נוסף - סנדרו מאצולה ששיחק במדי היריבה העירונית אינטר מילאנו. היריבות בין שני הקשרים הייתה אחת המפורסמות בתולדות הספורט האיטלקי ומאמני הנבחרת הלאומית נמנעו בפעמים רבות לשתף אחד משניהם בשעה שיריבו היה על המגרש.

לאחר סיום הקריירה הספורטיבית, הפך ריברה לסגן נשיא מועדון מילאן והיה חלק מהאחראים לשנים הבלתי מוצלחות שעבר המועדון בראשית שנות השמונים. עם בואו של סילביו ברלוסקוני למילאן מצא ריברה את דרכו החוצה ועבר לזירה הפוליטית. תקופת זמן מסוימת שימש כסגן שר הבטחון בממשלתו של רומנו פרודי והיום הוא מכהן כחבר בפרלמנט האיטלקי.

במרץ 2004 הוא נבחר על ידי פלה לאחד מ-125 שחקני הכדורגל החיים הטובים בעולם.

## [עריכה] קישורים חיצוניים

- ג'אני ריברה

הקודם: ג'ורג' בסט | כדורגלן השנה באירופה 1969 | הבא: גרד מילר

מקור: http://he.wikipedia.org../../../%D7%92/27/%D7%90/%D7%92%27%D7%90%D7%A0%D7%99_%D7%A8%D7%99%D7%91%D7%A8%D7%94.html

קטגוריות: כדורגלנים איטלקים | כדורגלני מילאן | כדורגלנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Deutsch
- Español
- Suomi
- Français
- Galego
- Italiano
- 日本語
- Nederlands
- Polski
- Português
- Svenska